**ПОНЕДЕЉАК , 6. 4. 2020.**

Предмет: **Математика**

Наставна цјединица: **Редослед рачунских операција ( множење и дељење)**, утврђивање

**ДОМАЋИ ЗАДАТАК:**

1. Израчунај вредност израза:

70 • 6 • 3 = ( 2345 • 5) • 7 =

4800 : (100 : 4)= (1837 • 90) : 10 =

1. Количник бројева 1 881 и 171 увећај 456 пута.
2. У књижари има 2 270 лењира, 4 пута више шестара, а резача 5 пута мање него шестара. Колико је укупно прибора у књижари?
3. За 28 дана шећерана преради 233 660 тона шећерне репе. Колико тона шећерне репе преради ова шећерана у току 75 дана?

5. Колико пута је производ бројева 450 и 205 већи од броја 15?

**Предмет**: Српски језик

**Наставна јединица** : Бројеви, утврђивање

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Да поновимо:

Бројеви су променљива врста речи којима се изражава колико нечега има на броју или које је нешто по реду.

Деле се на :

**А) ОСНОВНЕ:**  ПЕТ, СЕДАМ, СТО, СТО ДВАДЕСЕТ...

**Б) РЕДНЕ:** ПРВИ, ОСМИ, ЈЕДАНАЕСТИ, ДВАДЕСЕТ ДРУГИ ...

**В) ЗБИРНЕ:** ТРОЈЕ, ПЕТОРО, ОСМОРО, ПЕДЕСЕТ ДВОЈЕ ...

Код вишечланих бројева, свака реч се пише одвојено. Између претпоследње и последње речи у вишечланом броју може, али не мора да стоји везник **И.**

**Пример:** ТРИДЕСЕТ СЕДАМ ХИЉАДА СЕДАМ СТОТИНА ЧЕТРДЕСЕТ

ТРИДЕСЕТ СЕДАМ ХИЉАДА СЕДАМ СТОТИНА **И** ЧЕТРДЕСЕТ

Правилно изговарање и писање бројева: **ДВАНАЕСТ, СЕДАМНАЕСТ, ШЕСТ, ЧЕТРНАЕСТ...**

Бројеви су променљива врста речи, што значи да мењају свој облик.

**ИЗУЗЕТАК:** Код основних бројева променљиви су само бројеви ЈЕДАН, ДВА, ТРИ И ЧЕТИРИ.

Бројеви **од пет надаље** спадају у непроменљиве речи.

**ВЕЖБАЊЕ :** Радна свеска стр. 69, 70.

*Предмет:* **Грађанско васпитање**

*Наставна јединица*: **Организација дневних активности у породици у новонасталој ситуацији**

Ових дана дошло је до великих промена у организацији свакодневних активности, као и простора у коме боравимо у кругу мање породице. У ситуацији сте када одједном морате све другачије да радите, него што сте навикли.

Напишите организацију једног дана ваше породице ( шта ви и ваши чланови

породице радите и које задатке имате ви у тој организацији ).

За помоћ у раду може да вам послужи текст предлога који се налази на сајту:

zelenaucionica.com - како организовати дневне активности у породици –

*Предмет:* **Физичко васпитање**

*Наставна јединица*: **Колут напред у кућним условима**

* Ових дана због ограничености простора у коме боравимо, не смемо запоставити одржавање кондиције. Зато ћемо урадити неколико вежби за обликовање појаса и руку. Ову вежбу можете гледати на програму РТС2 у оквиру наставе учења на даљину која је у временском термину у понедељком од 14:17-14:56 “ Моја школа”
* Пошто сте се добро загрејали, распремите простор у стану где можете несметано да вежбате колут напред. Да би ово могли да радите, потребно је да на под поставите сунђерасту подлогу или неко дебље ћебе. Одгледајте на Youtube каналу вашу вршњакињу како то исправно ради.

*Гимнастика:* колут напред ( са предвежбама ) Youtube каналу

**УТОРАК , 7. 4. 2020.**

**Предмет**: Српски језик

**Наставна јединица**: Циганин хвали свога коња: “Циганин хвали свога коња“, Ј.Ј. Змај \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јован Јовановић Змај ( 1833 – 1904 ) рођен је у Новом Саду.

Био је лекар, преводилац и један од најпознатијих песника за децу. Оснивач је листа Невен, а о томе можеш више да прочиташ у Читанци на страни 79.

Песма Циганин хвали свога коња, само је једна у низу познатих песама овог великог песника. Ова песма се налази у Читанци на странама 76,77. Прочитај је!

У песми је описан сиромашни Циганин. Једино што има је бедан и јадан коњ кога не може да храни. Његова ситуација је тешка. У таквој ситуацији многи би очајавали, али Циганин прави представу, весео је, пун хумора. Он се игра.

Приметили смо да је брбљив, маштовит, хвалисав, ласкав, сналажљив. То су особине помоћу којих се он сналази у жељи да прода свог старог, изнемоглог коња.

**Вежбање:** Радна свеска, страна 25.

Предмет: **Математика**

Наставна јединица: **Замена места и здруживање чинилаца**, утврђивање

РАДИМО ЗАДАТКЕ:

**Радна свеска 58. страна**

**Предмет: Природа и друштво**

**Наставна јединица:** Човек ради и ствара

У 3. разреду учили смо о људским делатностима. Тада смо рекли да је делатност = рад.

* Чиме се човек бавио у прошлости, а чиме данас, прочитаћете у уџбенику на 106. и 107. стр. Подвуците најбитније!

**Запишите у свеске:**

Људи се баве различитим делатностима**.**

* **Оне** могу бити:производне, непроизводне и услужне, међусобно су повезане и зависе једне од других.
* **Пример:** За развој услужне делатности као што је **туризам и угоститељство** потребно је да буде развијен саобраћа, трговина...
* Од **природних и друштвених** услова зависи којим делатностима ће се човек бавити.
* **Природни услови:** клима. рељеф, вода, земљиште, шуме, рудна богатства.
* **Друштвени услови** зависе од тога колико су развијене техника, наука ,саобраћај..
* Потребно је да буду повољни и природни и друштвени услови да би се људи бавили одређеним делатностима.
* **Домаћи задатак:** Размисли и цртежом представи једну производну, непроизводну и услужну делатност

*Предмет:* **Народна традиција**

*Наставна јединица*: Искочи сјајна звезда из златног стола

Народ је рекао:

“ Није благо ни сребро, ни злато, већ је благо што је срцу драго ”

* Прочитајте у вашем уџбенику са стране 41, како се некада правила свадба.

*Задатак:* Напишите какви су данас свадбени обичаји. Можеш на крају свог рада да нацрташ младу и младожењу.

**СРЕДА , 8. 4. 2020.**

Предмет: **Математика**

Наставна јединица: **Зависност производа од промене чинилаца** , утврђивање

РАДИМО ЗАДАТКЕ

**Радна свеска 59. страна**

**Предмет**: Српски језик

**Наставна јединица** : Личне заменице, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Да поновимо:

Личне заменице су речи којима замењујемо лица према њиховом учешћу у говору.

Имају једнину и множину.

**ЈЕДНИНА МНОЖИНА**

1. **ЈА 1. МИ**
2. **ТИ 2. ВИ**
3. **ОН / ОНА / ОНО 3. ОНИ / ОНЕ / ОНА**

Прво и друго лице код личних заменица у једнини и множини имају исти облик за сва три рода, док треће лице има посебне личне заменице, различите за мушки, женски и средњи род.

У реченици могу вршити службу субјекта:

ЈА УЧИМ, ТИ СПАВАШ, ОНИ ПЕВАЈУ, МИ ПИШЕМО...

Личне заменице за прво и друго лице упућују само на лица, на људе и саговорнике. Заменице за треће лице упућују и на ствари и појаве.

Погледај ову ***слику. Она*** ме одушевљава.

Лична заменица ВИ упућује на друго лице множине, али њу употребљавамо и када се обраћамо (говоримо или пишемо) само једној особи којој желимо да укажемо посено поштовање и почаст.

Тада се ова заменица пише великим почетним словом **( Ви, Вас, Вама, Вам ).**

**Вежбање:** Радна свеска стране 72,73.

**Предмет: Ликовна култура**

**Наставна јединица:** Основне и изведене боје

За сликара је боја један од најважнијих елемената ликовног израза. У том чаробном свету постоје **основне боје**: црвена, жута и плава и **изведене боје** , које су настале њиховим мешањем. То су: наранџаст, зелена и љубичаста.

Имаћете прилику да нацртате **ПРОЛЕЋЕ у...** (улици, парку..) искључиво поменутим бојама. Биће то необичан цртеж ,јер **не можете** употребити друге боје .

За рад користите по жељи, темпере, воштане или водене боје

**ЧЕТВРТАК , 9. 4. 2020.**

Предмет: **Математика**

Наставна јединица: **Сталност производа**, утврђивање

РАДИМО ЗАДАТКЕ

**Радна свеска 60. страна**

*Предмет:* Физичко васпитање

*Наставна јединица*: Колут назад у кућним условима

* Надамо се да сте увежбали колут напред, јер нас данас очекује да савладамо још једну вештину, а то је колут назад. Распремите ваш простор за вежбање. Одрадите неколико пута колут напред.
* Започните са неким вежбама издржљивости које су приказане на програму РТС - 2 “ Моја школа ” - физичко васпитање - у термину од 14:15-14:35
* После оваквог загревања, да би савладали како правилно да радите колут назад погледајте како то ради ваша вршњакиња на Youtube каналу - Гимнастика – колут назад ( са предвежбама 1,2,3)
* Да вас подсетимо да у простору у коме ће те вежбати, на под поставите неку сунђерасту подлогу или неко дебље ћебе.

**Предмет**: Српски језик

**Наставна јединица** : “Стари Вујадин “, народна песма, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Да се подсетимо:

У песми Стари Вујадин описан је положај српског народа под турском влашћу. То је епска народна песма.

У епским народним песмама се опева нека битка, историјски догађај или јунак.

Припада хајдучком циклусу.

Хајдуци су били осветници и заштитници поробљеног народа. Народне песме опевају њихову борбу против Турака, другарске односе, састанке и растанке, победе и поразе, трагичне погибије, тамновања и освете.

Песма се налази у Читанци, стр. 40 – 41.

**Вежбање :**

**-Које особине има стари Вујадин, а које његови синови?**

**-Које су им заједничке особине? Наведи их.**

**-Којој врсти речи припадају наведене речи ( особине хајдука )?**

**-Уз коју врсту речи стоје наведени придеви?**

**-Напиши присвојне придеве од следећих властитих именица, водећи рачуна о наставцима –ски, -шки, -чки:** Вујадин, Милић, Вулић, Ливно (Лијевно), Турци.

**-Одреди којој врсти речи припадају подвучене речи у следећим реченицама:**

Ђевојка је своје очи клела.

На њима је чудно одијело.

Угледаше проклето Лијевно.

Ја не казах за варљиве очи.

Не одајте ви јатаке наше.

**-Размисли о значењу пословица на страни 42. јер свака од њих може бити порука ове песме. Изабери једну и објасни њено значење.**

**Предмет: Природа и друштво**

**Наставна јединица:** Делатности људи у различитим крајевима

Подсетите се претходне лекције, Човек ради и ствара. Размислите, којим делатностима се баве људи у равничарским и планинским крајевима.

* Прочитајте лекцију у уџбенику на 108. и 109. стр. Подвуците најбитније.

**Запишите у свеске:**

* У **низијској области** повољни су услови за развој **пољопривреде (**ратарство, повртарство, воћарство, виноградарство, пчеларство, лов ,риболов)
* Развијена је и **прехрамбена индустрија** која се бави прерадом :житарица, воћа, поврћа, меса, млека....
* Постоје фабрике у којима се производе пољопривредне машине, вештачко ђубриво...
* У Војводини постоје налазишта нафте и земног гаса.
* Развијен **саобраћај** доприноси развоју **трговине, туризма.**
* У **брдско-планинској области** развијена је такође **пољопривреда (**посебно сточарство, воћарство, виноградарство ,пчеларство, лов).

Повртарство и ратарство развијено је у нижим пл.пределима.

* Постоје фабрике за прераду воћа, поврћа, меса, млека.
* Развијена је индустрија , посебно **рударство.**

У градовима се људи баве образовањем, здравством, науком, културом. Ове делатности су више заступљене у градској него у сеоској средини.

**ПЕТАК , 10. 4. 2020.**

Предмет: **Математика**

Наставна јединица: Дељење са остатком, утврђивање

Понављамо да су парни бројеви дељиви бројем 2

Бројеви чија је цифра јединица 0 или 5 су дељиви бројем 5

Уџбеник страна 116, подсећамо се колики остатак може да буде ако су делиоци бројеви: 2, 3, 4 и 6.

Који остаци се могу добити дељењем:

а) са 2 Остатак је увек 1

б) са 3 Може бити 1 или 2

в) са 4 Може бити 1, 2 или 3

г) са 6 Може бити 1, 2, 3, 4 и 5

**(У свеску препиши само оно што је означено плавом бојом)**

Дељење у коме се јавља остатак називамо дељење са остатком.

715 : 8 = 89 (3 ) јер је 89 ∙ 8 + 3 = 712 + 3 =715

-64

75

-72\_

3

Остатак при дељењу је увек мањи од делиоца.

Радимо задатке

Уџбеник страна 116. задатак 2, препиши и израчунај.

**Предмет**: Српски језик

**Наставна јединица:** Врсте речи, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ДОМАЋИ ЗАДАТАК:**

Радна свеска стр. 74, 75, 76, 77.

*Предмет:* **Физичко васпитање**

*Наставна јединица***: Комбиноване вежбе** (снаге покретљивости, вежбе у месту ).

* Седите на столицу.Наизменично кружите рукама испред себе, а затим иза себе. Ову вежбу поновите 10 пута!
* Устаните са столице и станите поред ње. Ослоните се рукама на столицу, тако да полако прво подигнете десну ногу са стране, а затим леву ногу са стране. И ову вежбу урадите 10 пута!
* Опет седните на столицу.Испружите обе руке напред. Правите кружне покрете, прво у десну страну, а затим у леву страну. Ову вежбу радите 5 пута!
* Урадите онолики број склекова колико можете.

Предмет: **Музичка култура**

Наставна јединица: **Тонска висина и солмизација** (у мјузиклу "Моје песме ,моји снови"-Ричард Роџерс)

Да се подсетимо!

**Тон** је звук одређене висине, трајања и боје. Може да се отпева и одсвира.

Учили смо Це-дур лествицу-низ од седам тинова различите висине, а осми тон је тон **до** који се понавља

* На вашем CD-u пронађите мјузикл"Моје песме, моји снови" или на you tube.
* Кроз песму ћете поновити научену Це-дур лествицу
* На 60. стр. у уџбенику прочитајте ноте и тактирајте у четворочетвртинском такту (солмизација). Прочитајте и о радњи филма.

**У ваше нотне свеске запишите:**

* Наслов (као у наставној јединици)
* Препиши **два реда** нота и текст из поменуте песме

Научите напамет целу песму!

* **Мјузикл** је музички филм или позоришна представа са много певачких и играчких нумера.

У њему **високе** тонове певају гласови (**сопран и тенор**). Њих изводе млађе особе, док старије особе изводе **ниже** тонове (**алт, бас**).